# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **SC Drum Inserv SRL și Chiș Mirel**, cu sediul în municipiul Zalău, str. 22 Decembrie 1989, nr. 250/A, jud. Sălaj, înregistrată la APM Salaj cu nr. 5681/05.10.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.10.2018, că proiectul: ***Construire stație de betoane și stație de sortare agregate,*** propus a fi amplasat în orașul Jibou, intravilan Tarlaua Prund, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 10 lit. a) și lit. b) și la pct. 11 lit. c);

b) Caracteristicile proiectului:

b1) mărimea proiectului: pe terenul studiat se doreşte să se amplaseze o staţie de preparare betoane semimobilă cu depozitele aferente de agregate și ciment, precum și o stație de sortare agregate.

Pe terenul studiat se vor mai amplasa următoarele: platformă parcare autovehicule și utilaje, cântar, depozit agregate, ciment, utilaje necesare procesului tehnologic, cabină poartă și cabină de lucru staţie.

Bilanț teritorial:

S teren = 6649+3770 = 10.419 mp

S constr. = 2112.90 mp

S desf. = 2112.90 mp

**CARACTERISTICI TEHNICE STAȚIA DE BETOANE:**

Buncăr de alimentare agregate cu rampă (camion sau auto încărcător cu cupă):

• 4 buncare de depozitare a agregatelor galvanízate la cald. Capacitate totala 50 m2.

* instalaţie de dozare agregate cu porţi de descărcare galvanizate la cald. Buncăr basculant galvanizat la cald.
* filtru de ciment pe fiecare buncăr basculant, cu aer comprimat, sistem de curăţare. Zona defiltrare de 2 m2.
* cântar ciment - capacitate 400 l. Container ciment pentru dozarea cimentului amplasat deasupra mixerului, prevăzut cu vibrator electric și supapa fluture de evacuare pneumatică. Sistem de cântărire format din 3 celule de cântărire, capacitate maximă de până la 400;
* echipament pneumatic: 1 set de 4 celule de încărcare cu capacitate de 3.000 kg. Materialele descărcate sunt introduse intr-un buncăr basculant suspendat sub porţile de descărcare prin intermediul celulelor de cântărire. Capacitate volumetrica a buncărului: 3 m3, dotat cu vibrator electric.
* dozarea agregatelor: 4 porți duble de dozare pentru extragerea agregatelor, cu deschidere electropneumatică reglabilă;
* două compartimente pentru extragerea nisipurilor cu plăci vibrante. Buncăr dotat cu deschidere „gură de lup”și cilindrupneumatic. Elevator cu plan înclinat pentru alimentarea malaxorului. Mişcare controlată de 2 cabluri de oțel, motor 12/15 kw, cu sistem de protecţie antirupere și sistem autofrânare.
* malaxor planetar model "OCMIX SF 2400", producţie beton fin per ciclu 975 litri. Producţie beton compact per ciclu 1000 litri (1 m3). Ușa descărcare hidraulică poziţionată în partea inferioară și dispozitiv pentru descărcarea manuală. Motor 30 KW, arbore, lame, răzuitoare și înveliş interschimbabile. Greutate 2350 kg.
* sistem de dozare apă. Container de dozare apa de 200 litri, cu 3 celule de cântărire de 300 kg. Sistem instalat direct pe malaxor. Apometru volumetric.
* Transportul cimentului 2 snecuri transportoare de la silozurile de ciment la cântare, diametru 193 mm, lungime 12 m, capacitate 50 t/h, motoreductor de 9.2 KW.
* Dozare aditivi pentru beton, 2 cântare aditivi, fiecare cu capacitate de 28 litri, pentru dozarea cântărită a aditivilor lichizi, instalată direct pe malaxor, conectate la sistemul de automatizare. Pompa de aditivi, cu celule de încărcare de 100 kg. Elevator cu plan înclinat cu capacitate de 1.100 litri. 4 aditivi.
* Descărcarea betonului. Con de descărcare sub malaxor.
* Cadru de suport malaxor mobil și compact de tip rampă. Înălţime 7900 mm pentru a permite alimentarea camioanelor. Platforma de inspecţie, balustrade si scări.
* Depozitarea cimentului: 2 silozuri telescopice cu capacitate de 55 tone și supapă fluture de evacuare acţionată manual. Diametru siloz 2500 mm, scări, balustrade, picioare de suport și pasarelă. Accesorii: 2 probe de nivel maxim si 2 de minim, indicatoare de nivel, 2 supape de presiune/suprapresiune, 2 fluidoficatoare, 1 filtru silotop.
* Cabină de control, 2200 x 1760 x 2550.

**CARACTERISTICI TEHNICE STAȚIA DE SORTARE - CONCASARE A PRODUSELOR DE BALASTIERĂ (producție orară de 120 t):**

1. **Buncăr alimentare** capacitate 40t compusă din picioare metalice, şuruburi și accesorii pentru montaj, grilaj metalic pentru eliminarea materialului mai mare de 80 mm.
2. **Alimentator vibrant AV 600: 1 buc.**

- canal vibrant 600 x 1200

- suspensie pe arcuri din oțel

- vibrare cu două motovibratoare

- putere instalată 2 x 0.9 kw

1. **Bandă transportoare tip TL 600 x 27 m: 1 buc.**

- covor cauciuc 600 mm clasa 250/2

- interaxă tamburi 27m

Completa cu covor cauciuc, role, motor de transmisie, susţinere si accesorii.

- putere instalată 11 kw

1. **Ciur vibrant 1800x5000- 3.5 câmpuri cu tuburi, diuze pt spălare: 1 buc.**

- complet cu site de oțel special antiuzură, motor electric, transmisie și accesorii pentru montaj, contragreutăţi excentrice reglabile pentru amplitudinea vibraţiei

- putere instalată 18.5 kw

**4a Confecţie metalica pentru ciur compusă din:** **1 buc.**

- saşiu de susţinere pe fundaţie, pasarelă de servicii cu parapet și scară de acces separator, canale pentru material sortat, protecţie curele transmisie, şuruburi și accesorii pentru montaj.

1. **Recuperator spălător cu cupe pentru nisip tip RST 24/100:** **1 buc.**

- diametru 2400 mm

- lărgime cupe recuperator 1000 mm

Completa cu tub de racord la ciur și accesorii pentru montaj

- putere instalată 4 kw

1. **Banda transportoare tip TL 500X23 m**: **4** **buc.**

- covor cauciuc 500 mm clasa 250/2din guma antiabrazivă

- interaxă tambur 23 m

Completa cu covor cauciuc, role, motor transmisie, susţinere și accesorii

- putere instalată 4kw

1. **Banda transportoare tip TL 500X23 m**: **1 buc.**

- covor cauciuc 500mm clasa 250/2 din guma antiabrazivă

- intexaxa tambur 23m

Completa cu covor cauciuc, role, motor transmisie, susţinere si accesorii

- putere instalată 4kw

**Tablou electric de comandă,** închis în dulap metalic : **1 buc.**

- telerutori, siguranţe termice de protecţie, pulsanți de pornire oprire care funcţionează pentru fiecare motor electric și oprire automată în caz de pericol. Voltmetru și ampermetru, întrerupator general cu bobină de minimă tensiune, exclus întrerupător diferenţial.

Serie de cabluri electrice de la fiecare motor la tabloul de comandă, fasete de fixare și accesorii.

 b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului: se va alimenta cu apă potabilă de la reţeua stradală de alimentare cu apă printr-un branşament subteran, executat din ţeava PE ø32 mm PN 10 bar. Contorizarea consumului de apă se face printr-un contor de apă instalat la limita de proprietate.

*-* alimentarea cu energie electrică*:* de la rețeaua de alimentare cu energie electrică existentă în zonă;

b4) evacuarea apelor uzate:

- apa folosită în procesul tehnologic este evacuată printr-o conductă metalică într-un bazin de decantare. Apa uzată intră în bazinul de decantare de trei compartimente cu volumul de 200 mc printr-un distribuitor, care are rolul de a liniști curenţii care se formează la intrarea în bazin. La capătul opus, apa curăţată de părţile în suspensie, este colectată printr-un călugăr și prin intermediul unei conducte metalice este transportată în bazinul de alimentare rezultând un proces de recirculare a apei. Apa de spălare este recirculată în procent de 80% printr-un sistem de conducte metalice ce face legătura între ciurul vibrator tip CV18/45 și bazinul decantor. Diferenţa de 20% volum de apă este antrenată de agregatele spălate, colectată printr-un sistem de captare și dirijată în bazinul de decantare.

Completarea necesarului de apă din perioada de vară se face din rețeaua orășenească.

- apele uzate menajere se colectează prin reţeaua de canalizare şi se descarcă într-un bazin vidanjabil cu capacitatea de 5,50 mc, având formă cilindrică;

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: orașul Jibou, intravilan Tarlaua Prund, jud. Sălaj.

c1) utilizarea existentă a terenului: conform certificatului de urbanism nr. 63/07.05.2018 emis de primăria orașului Jibou, imobilul este situat în intravilan și este proprietatea SC Drum Inserv SRL și Chiș Mirel.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

În cadrul ședinței CAT din data de 29.10.2018 au fost solicitate și următoarele acte/avize, pentru obținerea autorizației de construire:

* act de reglementare Apele Române;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György